Յուրի Հակոբյան

Յուրի Հակոբյան (1953, փետրվարի 5, Ադրբեջան, Սումգայիթ - 1992, նոյեմբերի 1, գյուղ Առաջաձոր, Լեռնային Ղարաբաղի Հանրապետություն), հայ ազատամարտիկ։

Կենսագրություն 
Յուրի Հակոբյանը ծնվել է 1953 թվականի փետրվարի 5-ին, Ադրբեջանի Սումգայիթ քաղաքում։

Ավարտել է միջնակարգ դպրոցը։

Ծառայել է Խորհրդային Հայաստանում։ Զորացրվելուց հետո աշխատել է որպես էլեկտրամոնտյոր։ Սումգայիթի ջարդերից հետո ընտանիքի հետ բնակություն է հաստատել Ստեփանակերտում։

Արցախյան ազատամարտի ակտիվ գործիչներից էր։ Նրա նախաձեռնությամբ ստեղծվել է «Վրեժ» ջոկատը, որտեղ ընդգրկվել են Սումգայիթի փախստականները։

Յուրին մասնակցել է նաև Ասկերանի շրջանի գյուղերի պաշտպանական մարտերին։

Յուրի Հակոբյանը մահացել է 1992 թվականի նոյեմբերի 1-ին, Արցախի Մարտակերտի շրջանի Առաջաձոր գյուղում։ Թաղված է Ստեփանակերտի Արմենավան գերեզմանոցում

Մրցանակներ 
 Արցախի Հանրապետության «Արիության համար» մեդալի դափնեկիր (Հայաստան, հետմահու)։

Աղբյուրներ 
 Յուրի Հակոբյանը «Հայազգ» կայքում

Մատենագրություն 
 Արցախյան ազատամարտում զոհվածների թանգարան 

Հայ ազատամարտիկներ
1953 ծնունդներ
Փետրվարի 5 ծնունդներ
1992 մահեր
Նոյեմբերի 1 մահեր
Սումգայիթ քաղաքում ծնվածներ‎